**Nyírkarász község Képviselőtestületének 2019. október 1 napján (kedd) 16.00 órakor tartott soros testületi ülésének**

1. jegyzőkönyve,-
2. tárgysorozata,-
3. rendelete: 9/2019.
4. határozat:61- /2019.

Száma: I/151-17/2019.

T Á R G Y S O R O Z A T

1.) Előterjesztés a napirend elfogadásáról

Előadó: Szalmási József polgármester

2.) Előterjesztés jegyzőkönyv hitelesítők megválasztásáról

Előadó: Szalmási József polgármester

3.) Előterjesztés Nyírkarász Községi Önkormányzat 2019. évi költségvetéséről szóló 3/2019. (II.28) önkormányzati rendelet módosításáról

Előadó: Szalmási József polgármester

4.) Előterjesztés a Nyírkarász Községi Önkormányzat 2019.I.félévi gazdálkodásának jóváhagyásáról

Előadó: Szalmási József polgármester

5.) Előterjesztés a Bursa Hungarica Felsőoktatási Önkormányzati Ösztöndíjrendszer 2020. évi fordulójához való csatlakozásra

Előadó: Szalmási József polgármester

6.) Előterjesztés a Polgármesterek Klíma- és Energiaügyi Szövetségéhez történő csatlakozási szándék jóváhagyásáról

Előadó: Szalmási József polgármester

Egyebek

Nyírkarász, 2019. október 1.

**Szalmási József**

**polgármester**

**J E G Y Z Ő K Ö N Y V**

**Készült:** Nyírkarász község Képviselőtestületének 2019. október 1 napján (kedd) 16.00 órakor tartott soros testületi ülésén.

**Helye:** **Polgármesteri Hivatal- Házasságkötő Terem** 4544 Nyírkarász, Fő út 21.sz.

**J E L E N – V A N N A K**

Szalmási József polgármester, Balogh József, Csordás Zoltánné, Dudás Béláné. Kovács Sándorné, Szabó Imre önkormányzati képviselők

*Tanácskozási joggal: Matyi Andrásné jegyző*

*Jegyzőkönyvvezető: Matyi Andrásné jegyző*

Kapin Mihály önkormányzati képviselő jelezte távolmaradását.

Szalmási József polgármester üdvözölte a megjelenteket, a határozatképesség megállapítása után az ülést megnyitotta. Módosító javaslat nem történt, Szalmási József javasolta a napirendi pont elfogadását.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

## NYÍRKARÁSZ KÖZSÉGI ÖNKORMÁNYZAT

## KÉPVISELŐTESTÜLETÉNEK

**61/2019.(X.1.)**

**h a t á r o z a t a**

**napirend elfogadásáról**

1.) Előterjesztés a napirend elfogadásáról

Előadó: Szalmási József polgármester

2.) Előterjesztés jegyzőkönyv hitelesítők megválasztásáról

Előadó: Szalmási József polgármester

3.) Előterjesztés Nyírkarász Községi Önkormányzat 2019. évi költségvetéséről szóló 3/2019. (II.28) önkormányzati rendelet módosításáról

Előadó: Szalmási József polgármester

4.) Előterjesztés a Nyírkarász Községi Önkormányzat 2019.I.félévi gazdálkodásának jóváhagyásáról

Előadó: Szalmási József polgármester

5.) Előterjesztés a Bursa Hungarica Felsőoktatási Önkormányzati Ösztöndíjrendszer 2020. évi fordulójához való csatlakozásra

Előadó: Szalmási József polgármester

6.) Előterjesztés a Polgármesterek Klíma- és Energiaügyi Szövetségéhez történő csatlakozási szándék jóváhagyásáról

Előadó: Szalmási József polgármester

Egyebek

**Tárgy: (2.tsp.) Előterjesztés jegyzőkönyv hitelesítők megválasztására**

Előadó: Szalmási József polgármester

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**62/2019.(X.1.)**

**h a t á r o z a t a**

**a jegyzőkönyvet hitelesítők megválasztásáról**

**A Képviselő-testület**

Szabó Imre és Balogh József önkormányzati képviselőket megválasztotta a jelen jegyzőkönyv hitelesítésére.

**Tárgy: (3.tsp.) Előterjesztés Előterjesztés Nyírkarász Községi Önkormányzat 2019. évi költségvetéséről szóló 3/2019. (II.28) önkormányzati rendelet módosításáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint. Felkérte Balogh József Pénzügyi Bizottság elnökét, hogy a kivonatolja a Pénzügyi Bizottság ülésén történteket.

Balogh József Pénzügyi Bizottság elnöke a 3 és a 4. napirendi pontokhoz kialakult véleményről tájékoztatta a jelenlévőket. Mint látható, a kiegyenlítő bérrendezési alapból lefinanszírozott összeggel módosult a költségvetés főösszege. A személyi juttatásoknál azt az észrevételt tette, hogy nagyon kell figyelni az illetményeknél, hogy év végére ne „szaladjon el”, hiszen a félévi teljesítés több mint fele, 62 %-os lett. A dologi kiadásoknál könnyebben oda lehet figyelni, a személyi illetmények teljesítése feszesebb. Egyúttal elbúcsúzott a Képviselőtársaktól, hiszen ő nem indult az általános önkormányzati választáson, nem jelöltette magát.

Szalmási József polgármester tájékoztatta a jelenlévőket, hogy a TOP Energetika pályázat újabb közbeszerzés kiírás alatt áll, a játékudvar kialakítása folyamatban, nemsoká „jönnek” a játékok is.

A Képviselőtestület 6 igen szavazattal, ellenszavazat és tartózkodás nélkül a következő rendeletet alkotta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**9/2019. (X.1.) önkormányzati rendelete**

**Nyírkarász Községi Önkormányzat 2019. évi költségvetéséről szóló 3/2019. (II.28) önkormányzati rendelet módosításáról**

Nyírkarász Községi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés f) pontjában meghatározott feladatkörében eljárva a következőket rendeli el:

**1.§**

(1)Nyírkarász Községi Önkormányzat 2019. évi költségvetéséről szóló 3/2019. (II.28) önkormányzati rendelet 2. § (1) bekezdés helyébe a következő lép:

„2. § A költségvetés bevételei és kiadásai

(1) A képviselő-testület az önkormányzat 2019. évi költségvetését:

|  |  |  |
| --- | --- | --- |
| **költségvetési bevételét** | | **871 160 796 Ft-ban** |
| **költségvetési kiadását** | | **871 160 796 Ft-ban** |
|  | |  |
| **0 Ft**  **- Ft**  **- Ft** | | **Költségvetési egyenleggel**  **- ebből működési** (hiány,többlet)  **felhalmozási** (hiány,többlet) | | |

állapítja meg.

(2) A Nyírkarász Községi Önkormányzat 2019. évi költségvetéséről szóló 3/2019. (II.28) önkormányzati rendelet *1.1. melléklet, 1.2 . melléklet, a* *2.1. és a 2.2. melléklet, 5.1., 5.1.1., .2., 5.2., 5.2.1., 5.2.3., 5.3., 5.3.1, 5.4., 5.4.2. mellékletek helyébe*  – jelen rendelet mellékletei lépnek.

**2. §**

(1)Jelen rendelet a kihirdetését követő napon lép hatályba, és az azt követő napon hatályát veszíti.

(2) A rendelet kihirdetéséről a jegyző gondoskodik.

K.M.F.

|  |  |
| --- | --- |
| .............................................. | ......................................... |
| *Matyi Andrásné* | *Szalmási József* |

jegyző polgármester

Jelen rendelet kihirdetve 2019.október 1 napján.

……………………………….

Matyi Andrásné

jegyző

**Tárgy: (4.tsp.) a Nyírkarász Községi Önkormányzat 2019.I.félévi gazdálkodásának jóváhagyásáról**

Előadó: Szalmási József polgármester

Az előző napirendi pontnál történő egyeztetések alapján a Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**63/2019. (X.1.)**

**h a t á r o z a t a**

**Nyírkarász Községi Önkormányzat és költségvetési szervei gazdálkodásának 2019. évi I. félévi tájékoztatásáról**

**A Képviselőtestület:**

Nyírkarász Községi Önkormányzat és költségvetési szervei gazdálkodásának 2019. évi I. félévi tájékoztatásáról szóló beszámolót elfogadja.

Felelős: Képviselőtestület

**Tárgy: (5.tsp.) a Bursa Hungarica Felsőoktatási Önkormányzati Ösztöndíjrendszer 2020. évi fordulójához való csatlakozásra**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**64/2019.(X.1.)**

**h a t á r o z a t a**

**a Bursa Hungarica Felsőoktatási Önkormányzati Ösztöndíjrendszer 2020. évi fordulójához való csatlakozásról**

**A Képviselőtestület döntött:**

**A/**

1. Az önkormányzat csatlakozni kíván a hátrányos szociális helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2020. évi fordulójához.

2. Az önkormányzat a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2020. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és a települési önkormányzat által nyújtott támogatás összegének továbbítása során maradéktalanul az Általános Szerződési Feltételekben foglaltaknak megfelelően jár el.

3. Az önkormányzat kötelezettséget vállal arra, hogy a Bursa Hungarica Felsőoktatási Önkormányzati Ösztöndíjrendszer 2020. évi fordulója keretében a beérkezett pályázatokat az EPER- Bursa rendszerben fogadja be és bírálja el a pályázók által rögzített, lezárt, kinyomtatott és az önkormányzathoz benyújtott pályázatokat, valamint arra, hogy a pályázatokról hozott döntését rögzíti az EPER-Bursa rendszerben.

Határidő: 2019.október 2.

Felelős: Képviselő-testület

**Tárgy: (6.tsp.) a Polgármesterek Klíma- és Energiaügyi Szövetségéhez történő csatlakozási szándék jóváhagyásáról**

Előadó: Szalmási József polgármester

Szalmási József polgármester tájékoztatta a jelenlévőket az előterjesztés szerint.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**65/2019.(X.1.)**

**h a t á r o z a t a**

**a Polgármesterek Klíma- és Energiaügyi Szövetségéhez történő csatlakozási szándék jóváhagyásáról**

**Nyírkarász Községi Önkormányzat Képviselő-testülete**

1. jóváhagyja Nyírkarász Községi Önkormányzatnak a „Polgármesterek Klíma- és Energiaügyi Szövetsége” szervezethez aláíróként való csatlakozását a Baktalórántháza és Térsége LEADER Egyesület tagönkormányzataival közösen, településcsoportként.
2. felhatalmazza a Polgármestert, hogy a határozat melléklete szerinti csatlakozási nyilatkozatot aláírja és a vállalt kötelezettségek sikeres teljesítése érdekében a szükséges intézkedéseket megtegye.

Határidő : a döntést követően azonnal

Felelős : Szalmási József polgármester

**E g y e b e k:**

Szalmási József polgármester továbbította a Képviselőtestület felé az óvodavezető óvodai bálba történő meghívását.

Szalmási József polgármester tájékoztatta a jelenlévőket, hogy a Helyi Piac projekt megvalósítása tekintetében mivel a legolcsóbb árajánlat nettó 61.371.542,-Ft, és a költségvetés valamint a támogatási összeg 50.500.000,- Ft, ezért a különbözet igénylése céljából a 17/2017. kormányrendelet alapján benyújtaná az önkormányzat a Megyei Közgyűlés elé a kérelmét.

A Képviselőtestület 6 igen szavazattal, ellenszavazat és tartózkodás nélkül a következő határozatot hozta:

**NYIRKARÁSZ KÖZSÉGI ÖNKORMÁNYZAT**

**KÉPVISELŐTESTÜLETÉNEK**

**66/2019.(X.1.)**

**h a t á r o z a t a**

**„Termelői Piac kialakítása” című projekt - kérelem benyújtása költségnövekmény támogathatósága céljából**

**Nyírkarász Községi Önkormányzat Képviselő-testülete**

1.)úgy döntött, hogy a TOP-1.1.3-15-SB1-2016-00024 azonosítószámú pályázat, a „Termelői Piac kialakítása” című projekt költségnövekménye támogathatósága céljából a 17/2017.(II.1.) Korm.rendelet alapján kérelmet a hatáskörrel és illetékességgel rendelkező szerv felé.

2.)felhatalmazza a Polgármestert a kérelem benyújtására.

Határidő : azonnal

Felelős : Szalmási József polgármester

Több tárgy, és kérdés nem volt, Szalmási József polgármester az ülést bezárta.

**K.M.F.**

**Szalmási József Matyi Andrásné**

**polgármester jegyző**

**Szabó Imre Balogh József**

**önkormányzati képviselő önkormányzati képviselő**